NUGTERHEID VAN DENKE IN 'N TYD VAN KRISIS - Afrikanervolksparty
NUGTERHEID VAN DENKE IN 'N TYD VAN KRISIS
Gepubliseer op 13 Julie 2021 | Geskryf deur Danie Varkevisser | | | Trefslae: 154
Terwyl dit brand en rook en die voorsppelde anargie en chaos uiteindelik fisies sigbaar en hoorbaar oral in die land waargeneem kan word, kom die politieke vêrsig van ons Afrikanerleiers van weleer in die gedagte op. In 'n land met elf verskillende etniese volke is dit nie moontlik om hulle met dieselfde Westerse regeerstelsel gelukkig te hou nie.
Ons leiers het al gou besef dat blank en swart nie onder dieselfde regering in vrede met mekaar sal kan saamleef nie. Wat vir ons reg was is vir hulle verkeerd en andersom. Derhalwe was 'n beleid van skeiding as die enigste werkbare beginsel aanvaar soos wat dit aan die orde was onder die Britse regeerstelsels. Totdat die Afrikaner hulle juk finaal in 1961 afgegooi het en die beleid van Afsonderlike Ontwikkeling wetlik verfyn en implimenteer het, was die Engelse tweeslagtigheid en die binnelandse liberales se humanistiese neigings soos 'n sluimerende kiem wat ons volk bedreig het.
Dr. Verwoerd se politieke insig en ferme hand wat beleid en beginsel onwrikbaar bestuur en beheer het, het telkens gemaan en verduidelik wat die gevolge van die afwyking daarvan sou wees. Na die beplande sluipmoord op hom was die afwyking binne enkele maande deur Vorster begin en deur de Klerk afgerond met die sameswering in samewerking met ons vyande wat in 1994 tot wasdom gekom het.
Wat nou insiggewend is, is Ramaphosa se reaksie op die onluste wat ontstaan het na die aanvang van Zuma se tronkstraf. Dit is inderdaad die eerste erkenning dat die onrus etnies ge-orienteer is! Niks van al die retoriek van "ons is almal een" en alles wat handel oor rassisme en nie-rassigheid ens. sal hierdie stelling van hom weer laat weggaan nie. Ek plaas 'n artikel van Prins Machela van DIE SOWETAN TIMES sodat u kan sien hoekom ek so sê.
Machela het meer tussen sy ore as de Klerk en almal wat dink soos hy. Daarby sluit ek ook Solidariteit, Afriforum en die leiers van Agri SA, VF-Positief, en Pretoria FM se bestuur in!
Versprei dit asseblief aan al u liberale familie en vriende sodat hulle kan sien dat daar ten minste een swarte in die land is met meer verstand as hulle almal saam.
Aan al die lede van die AVP en ook elke Afrikaner wat hier lees, waak en bid, bewapen julleself vir ingeval die geweld vroeër na ons blankes toe oorspoel as wat ons verwag. Moenie wegvlug van u eiendom af nie maar skakel met u bure, familie en vriende om u buurt teen instroming te beskerm. Plakkerskampe is uiters broos en net so kwesbaar soos enige ander dorps en stedelike inwoners. Ons het 'n ongeskrewe wet wat ons toelaat om onsself en ons eiendom te verdedig indien ons aangeval sou word. Ons nader nou die tyd dat ons saamgedwing gaan word of ons saam wil wees of nie! Kommunikeer met u omgewing, bespreek strategie en optrede sodat u gereed is en nie onverhoeds betrap word nie.
Wees sterk, gelowig en vol moed! Ons dien 'n lewende God wat bewus is van wat besig is om te gebeur. Sy hulp sal bepaal word deur ons gehoorsaamheid aan Sy gebooie al dan nie!
Prins Machela van DIE SOWETAN TIMES hetoor die post-apartheid Suid-Afrika geskryf en vra die vraag: Wat kan ons daaraan doen? "Te midde van die politieke verwarring wat ons land aangegryp het, wonder baie mense of ons aan die einde van Suid-Afrika gekom het. Die antwoord is eenvoudig: Die ding genaamd 'n "einde" bestaan nie, nie met betrekking tot 'n land nie. SA sal daar wees lank nadat Jacob Zuma weg is. Wat Zuma gedoen het, is om ons tot die besef te laat kom dat ons net nog 'n Afrikaland is, nie een of ander uitsonderlike land aan die suidpunt van die Afrika-vasteland nie. Tydens die presidentskap van Nelson Mandela en Thabo Mbeki het sommige onder ons geglo dat die swart mense van SA beter is as dié van ander Afrika-lande.
Ons moet almal vir Zuma bedank vir die onthulling van ons ware Afrika-karakter; dat die idee van oppergesag van die reg nie deel is van wie ons is nie, en dat konstitusionalisme 'n konsep ver voor ons as volk is. Hoe anders moet ons die duisende mense wat na stadions stroom, verduidelik om hande te klap vir 'n president wat hul land se grondwet oortree het? Sulke mense het geen idee van konstitusionalisme nie. Noudat ons ons plek as 'n ander Afrikaland herwin het, moet ons besin oor en op terme kom met ons regte karakter, en dink wat ons toekoms vir ons inhou. In 'n tipiese Afrikaland verwag gewone mense nie veel van politici nie, want mense raak moeg vir herhaalde leë beloftes. In 'n tipiese Afrikaland het mense geen illusies oor die eenheid van moraliteit en bestuur nie. Mense weet dat diegene wat mag het, dit vir hulself en hul vriende en families het. Die idee dat die staat 'n instrument is vir mense se ontwikkeling, is 'n Westerse konsep, en is gekopieer van Asiatiese lande. Afrikane en hul leiers hou nie daarvan om van die Weste te kopieer nie. Hulle is gelukkig om Afrikaan te bly, en dinge "die Afrika-manier" te doen. Die Afrika-manier, is regering deur konings, hoofmanne en indunas, in 'n omgewing van ongeskrewe reëls. Is daar al iemand wat 'n boek van Afrika-gebruikswette gesien het? Die idee dat 'n gewone mens vrae kan vra oor openbare geld wat aan die woning van 'n koning bestee word, is nie Afrika nie. Die ANC-LP's wat Zuma verdedig, is ware Afrikane. Om aan 'n regeerder te vra om aanspreeklik te wees is, 'n vreemde - Westerse - idee. In 'n situasie waar daar botsing tussen 'n heerser en wette is, verander Afrikane bloot die wette om die heerser te beskerm. Dit is waarom geen enkele wit persoon gevra het dat Koning Dalindyebo uit die tronk vrygelaat word nie. Die probleem met slim swartes, is dat hulle dink hulle woon in Europa, waar idees van demokrasie oor eeue heen verfyn is.
Wat ons moet doen, is om terug te kom na die werklikheid, en aanvaar dat ons land 'n tipiese Afrika-land is. So 'n terugkeer na die werklikheid sal ons 'n redelik goeie idee gee van hoe SA se toekoms kan lyk ... Hierdie land sal nie soos Denemarke lyk nie. Dit lyk dalk soos Nigerië, waar teenkorrupsie-kruisvaarders 'n vreemdheid is. Om 'n Afrika-land te wees, sal ons land nie soos Duitsland lyk nie. SA lyk dalk soos Kenia, waar stamstelsels politiek dryf. Mense moenie die illusie vertroetel dat daar 'n dag kom wanneer SA soos die VSA sal lyk nie. Ons toekoms is meer aan die kant van Zimbabwe, waar een heerser magtiger is as die res van die bevolking. Selfs al sou Julius Malema president word, sou dit steeds dieselfde wees. Afrika-leiers hou nie van die idee van 'n opgevoede bevolking nie, want slim mense is moeilik om te regeer. Mandela en Mbeki was self deur Westerse onderwys gekorrupteer. (Toegewing: hierdie rubriekskrywer is ook deur sodanige opvoeding be-invloed.) Zuma bly Afrikaan. Sy mentaliteit is in lyn met Boko Haram. Hy is agterdogtig oor opgevoede mense wat hy noem "slim swartes". Onthou dat Boko Haram beteken, "Teen Westerse Onderwys". Die mense wat dink ons het aan die einde van SA gekom, besef nie dat ons eintlik aan die begin van 'n regte Afrikaland gekom het, weg van die Westerse illusies van uitsonderings.
Diegene wat ontevrede is deur hierdie ware Afrika-karakter, het hulp nodig. Die beste wat ons vir hulle kan doen, is om hulle te vra om noord van die Limpoporivier te kyk, om meer oor bestuur in Afrika te leer. Wat die meeste mense rusteloos maak oor die toekoms van SA, is dat hulle Westerse modelle in gedagte het en vergeet dat ons s'n 'n Afrika-land is. Die idee dat 'n president kan bedank bloot omdat 'n geregshof 'n nadelige uitspraak gelewer het, is Westers. Slegs die Eerste Minister van Ysland doen dit; Afrika-heersers sal dit nooit doen nie. Noukeurig ontleed, die idee van SA wat tot 'n "einde" kom, is 'n uitdrukking van 'n Westerse waardestelsel - van aanspreeklikheid, politieke moraliteit, rede, ensovoort. Al hierdie is verhewe idees van Sokrates, Kant, Hegel, en so aan. Hulle is nie Afrika nie. Almal van ons moet Jacob Zuma bedank dat hy ons bekendgestel het aan die ware Afrika Republiek van Suid-Afrika, nie een of ander buitepos van Europese waardes nie."